Διαμαντής Κουκουβίνος

Ο Διαμαντής Κουκουβίνος, γεννημένος στη Στοκχόλμη στις 11 Μαρτίου 1984, είναι Έλληνοσουηδός πρώην διεθνής καλαθοσφαιριστής. Έχει ύψος 1,98 m και αγωνιζόταν στη θέση του σούτινγκ γκαρντ.

Καριέρα
Ο Κουκουβίνος αγωνίστηκε σε τέσσερα παιχνίδια για το πανευρωπαϊκό πρωτάθλημα Παίδων του 1999 με το αντιπροσωπευτικό συγκρότημα της Σουηδίας, με 5,8 πόντους και 2,3 ριμπάουντ ανά αγώνα, ενώ υπήρξε μέλος των μικρών εθνικών ομάδων της χώρας. Παράλληλα, αγωνιζόταν στο πρωτάθλημα των τμημάτων υποδομής με την ομάδα των Σόλνα Βίκινγκς.Baby-ligan | Basket | Sportbladet | Aftonbladet

Σε ηλικία δεκαεπτά ετών, υπέγραψε το πρώτο του συμβόλαιο με τους Σόλνα Βίκινγκς, για να μεταγραφεί την επόμενη χρονιά στη Χιούμαν Ράιτς Στοκχόλμης. Το καλοκαίρι του 2003, συμφώνησε με την ομάδα του Άρη Θεσσαλονίκης και αγωνίστηκε ως εφεδρικός, παίρνοντας χρόνο συμμετοχής και στη διοργάνωση του FIBA Cup, όπου αγωνίστηκε στη νίκη των "κίτρινων" εναντίον του Κιέβου με 74-53.Aris BSA - BC Kyiv | FIBA Europe League (2004) Με την ομάδα της Θεσσαλονίκης κατέκτησε τον τίτλο του κυπελλούχου Ελλάδος, αν και δεν αγωνίστηκε στον τελικό με τον Ολυμπιακό.Ο Αρης το τρόπαιο, 73-70 τον Ολυμπιακό στον τελικό της... ταλαιπωρίας

Από την επόμενη σεζόν επέστρεψε στους Χιούμαν Ράιτς Στοκχόλμης, στους οποίους παρέμεινε για τρία χρόνια, με αποκορύφωμα τη δεύτερη θέση του σουηδικού πρωταθλήματος τη σεζόν 2006/07, με τον Κουκουβίνο να αγωνίζεται σε 21 αγώνες με 4,5 πόντους και 1,1 ριμπάουντ κατά μέσο όρο. Αγωνίστηκε για τελευταία χρονιά το 2007/08 με τη φανέλα της Ακροπόλ και αποσύρθηκε σε μικρή ηλικία από την ενεργό δράση.Lagspelaren Diamantis Koukouvinos tror han får chansen

Τίτλοι και διακρίσεις
 Κυπελλούχος Ελλάδας: 2003/04
 Δευτεραθλητής Σουηδίας: 2006/07

Παραπομπές

Πηγές
 Diamantis Koukouvinos | FIBA Europe League (2004)
 Diamantis Koukouvinos | European Championship
 Diamantis Tadeusz Koukouvinos profile

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Σόλνα Βίκινγκς